section_heading: Zemljopisni položaj
paragraph_text: Nalazio se u blizini stare rimske ceste koja je vodila iz Andautonije (današnjeg Ščitarjeva) preko Save u današnji Resnik. Odandje je promet išao "židovskom cestom" u Vugrovec i Kašinu. Nakon njih je prometnica išla preko Planine i prijevoja Laza u Bistricu te "današnjim Zagorjem (Batina, Veternica, Lepoglava) do Optuja na Dravi".